## KÄSKKIRI

**Maa riigi omandisse jätmine**

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Keila Linnavalitsuse 23.01.2025 korraldusega nr 29:

1. Jätan Transpordiameti valduses oleva riigitee 8 Tallinn-Paldiski teenindamiseks vajaliku reformimata katastriüksuse ja Keila lõunapoolse ümbersõidu projekti realiseerimiseks vajalikud reformimata katastriüksused kogupindalaga 16 693 m2 riigimaana Eesti Vabariigi omandisse järgmiselt:
	1. Harju maakonnas Keila linnas asuv Ehitajate-Kullerkupu kergtee T2 katastriüksus katastritunnusega 29601:001:0405, ligikaudse pindalaga 421 m² ja sihtotstarbega transpordimaa;
	2. Harju maakonnas Keila linnas asuv Kraaviserva katastriüksus katastritunnusega 29601:001:0631, ligikaudse pindalaga 7849 m² ja sihtotstarbega transpordimaa;
	3. Harju maakonnas Keila linnas asuv Piirikalda katastriüksus katastritunnusega 29601:001:0630, ligikaudse pindalaga 8423 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuste kande muudatuste registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

*/allkirjastatud digitaalselt/*

minister